Bibliotekar /Spesialbibliotekar til Sametingets bibliotek

**Ledig stilling**

Sametingets avdeling for næring, kultur og helse har ledig fast stilling som spesialbibliotekar i Sametingets bibliotek. Tiltredelse snarest.

Arbeidssted er ved Sametinget i Karasjok

**Arbeidsoppgaver**

Vi søker etter en spesialbibliotekar som har interesse for å jobbe med en spesialsamling bestående av samisk litteratur og annet materiale på samiske språk og om samiske forhold uansett språk. Sametingets bibliotek er en del av BIBSYS-konsortiet, et samarbeid om en felles base med bibliografiske poster.

Sentrale ansvarsområder og oppgaver omfatter ellers:

* Katalogisering og klassifikasjon
* Samlingsutvikling
* publikumsrettet virksomhet
* bidra til utviklingsarbeid

Stillingen kan også tillegges andre oppgaver knyttet til Sametingets virksomhet.

**Kvalifikasjoner:**Minimum bachelor i bibliotek og informasjonsvitenskap eller tilsvarende. Relevant bibliotekfaglig praksis og erfaring vil bli tillagt vekt. Kunnskap om samisk litteratur vil være en fordel.

Kandidater som oppfyller kvalifikasjonskrav som den aktuelle stillingen krever, samt behersker samisk, vil bli foretrukket framfor ikke-samiskspråklige. Kandidater som ikke behersker samisk, vil måtte forplikte seg til å bestå eksamen tilsvarende SÁÁL 1 og 2, innen to år etter tiltredelse. Dette tilsvarer en halvårsenhet, som dekkes av arbeidsgiver.

**Lønns - og arbeidsvilkår**

Stillingen lønnes etter Statens regulativ i stillingskode 1410 bibliotekar eller 1515 spesialbibliotekar, avhengig av ansiennitet og kvalifikasjoner.